[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 30.8.2010

COM(2010) 456 τελικό

2008/0198 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, επί των τροπολογιών του Ευρωπαϊκού Κοινοβουλίου στην θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250 παράγραφος 2 της συνθήκης για τη λειτουργία της Ευρωπαϊκής Ένωσης

2008/0198 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, επί των τροπολογιών του Ευρωπαϊκού Κοινοβουλίου στην θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά

1. Εισαγωγη

Το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει παρακάτω την γνώμη της επί των τροπολογιών που πρότεινε το Κοινοβούλιο.

2. ιστορικο

Η Επιτροπή διαβίβασε την πρότασή της στο Ευρωπαϊκό Κοινοβούλιο και το Συμβούλιο

(έγγραφο COM(2008) 644 – 2008/0198 (COD)) στις 17 Οκτωβρίου 2008.

Το Ευρωπαϊκό Κοινοβούλιο καθόρισε τη θέση του σε πρώτη ανάγνωση στις 22 Απριλίου 2009.

Η Ευρωπαϊκή Οικονομική και Κοινωνική Επιτροπή γνωμοδότησε την 1η Οκτωβρίου 2009.

Το Συμβούλιο κατέληξε σε πολιτική συμφωνία στις 15 Δεκεμβρίου 2009 και καθόρισε τη θέση του σε πρώτη ανάγνωση με ειδική πλειοψηφία την 1η Μαρτίου 2010.

Το Ευρωπαϊκό Κοινοβούλιο καθόρισε τη θέση του σε δεύτερη ανάγνωση στις 7 Ιουλίου 2010.

3. Σκοποσ της Επιτροπης οσον αφορα τις τροπολογιεσ του Ευρωπαϊκου Κοινοβουλιου

Σκοπός της Επιτροπής όσον αφορά τις τροπολογίες του Ευρωπαϊκού Κοινοβουλίου είναι να αποδεχθεί τη συμβιβαστική δέσμη τροπολογιών, δεδομένου ότι συνάδουν με τον συνολικό σκοπό και τα γενικά χαρακτηριστικά της πρότασής της.

4. Γνωμη της Επιτροπης οσον αφορα τις τροπολογιεσ του Ευρωπαϊκου Κοινοβουλιου

Στη σύνοδο της ολομέλειάς του της 7ης Ιουλίου 2010, το Ευρωπαϊκό Κοινοβούλιο υιοθέτησε συμβιβαστική δέσμη τροπολογιών οι οποίες συμφωνήθηκαν με το Συμβούλιο προκειμένου να επιτευχθεί συμφωνία σε δεύτερη ανάγνωση.

Οι τροπολογίες αυτές αφορούν κυρίως τα ακόλουθα σημεία:

- Επιβολή απαγόρευσης της διάθεσης παράνομα υλοτομημένης ξυλείας και προϊόντων ξυλείας στην αγορά της ΕΕ.

- Επιβολή υποχρέωσης στους χονδρεμπόρους να τηρούν μητρώα των αγοραστών και πωλητών ξυλείας και προϊόντων ξυλείας με τους οποίους συναλλάσσονται.

- Αναγνώριση και ανάκληση της αναγνώρισης οργανισμών παρακολούθησης θα επιτελείται κεντρικά από την Επιτροπή.

- Επέκταση της ημερομηνίας εφαρμογής του κανονισμού σε 27 μήνες.

- Τροποποίηση του πεδίου εφαρμογής της κείμενης νομοθεσίας με την παρεμβολή αναφοράς στη σχετική με τη δασική διαχείριση και τη βιοποικιλότητα νομοθεσία που αφορά άμεσα την υλοτομία.

- Διεύρυνση των κριτηρίων αξιολόγησης των κινδύνων, συμπεριλαμβάνοντας σε αυτά τις κυρώσεις που επιβάλλει το Συμβούλιο Ασφαλείας των ΗΕ ή το Συμβούλιο της Ευρωπαϊκής Ένωσης όσον αφορά τις εισαγωγές και εξαγωγές ξυλείας, καθώς και την επικράτηση συνθηκών ένοπλης σύγκρουσης.

- Εξουσιοδότηση των αρμοδίων αρχών να διεξάγουν ελέγχους στους φορείς εκμετάλλευσης και στους οργανισμούς παρακολούθησης, όταν περιέρχονται στην κατοχή τους σχετικές πληροφορίες, συμπεριλαμβανομένων βάσιμων ανησυχιών τρίτων μερών.

- Η Επιτροπή αποδέχεται τη συμβιβαστική δέσμη τροπολογιών, δεδομένου ότι συνάδουν με τον συνολικό σκοπό και τα γενικά χαρακτηριστικά της πρότασης.

5. Συμπερασμα

Κατ’ εφαρμογή του άρθρου 293 παράγραφος 2 της ΣΛΕΕ, η Επιτροπή τροποποιεί την πρότασή της σύμφωνα με τα ανωτέρω.